ᱥᱮᱱᱴ ᱡᱚᱱᱥ, ᱮᱱᱴᱤᱜᱩᱣᱟ ᱟᱨ ᱵᱟᱨᱵᱩᱰᱟ

ᱥᱮᱱᱴ ᱡᱚᱱᱥ ᱫᱚ ᱠᱮᱨᱤᱵᱤᱭᱟᱱ ᱫᱚᱨᱮᱭᱟ ᱨᱮ ᱢᱮᱱᱟᱜ ᱣᱮᱥᱴ ᱤᱱᱰᱤᱡ ᱨᱮᱭᱟᱜ ᱮᱱᱴᱤᱜᱩᱣᱟ ᱟᱨ ᱵᱟᱨᱵᱩᱰᱟ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱒᱒,᱒᱑᱙ ᱦᱚᱲ ᱥᱟᱶᱛᱮ, ᱥᱮᱱᱴ ᱡᱚᱱᱥ ᱫᱚ ᱫᱤᱥᱚᱢ ᱨᱮᱭᱟᱜ ᱵᱮᱯᱟᱨᱼᱵᱟᱹᱱᱤᱡᱽ ᱛᱟᱞᱢᱟ ᱟᱨ ᱮᱱᱴᱤᱜᱩᱣᱟ ᱫᱤᱯ ᱨᱮᱭᱟᱜ ᱢᱩᱬᱩᱛ ᱵᱚᱱᱫᱚᱨ ᱠᱟᱱᱟ ᱾

ᱱᱟᱜᱟᱢ
᱑᱖᱓᱒ ᱥᱮᱨᱢᱟ ᱨᱮ ᱯᱩᱭᱞᱩ ᱱᱚᱣᱟ ᱫᱤᱯ ᱩᱯᱚᱱᱤᱵᱮᱥ ᱠᱚ ᱫᱚᱠᱷᱚᱞ ᱠᱮᱫ ᱛᱟᱭᱚᱢ ᱠᱷᱚᱱ ᱜᱮ ᱥᱮᱱᱴ ᱡᱚᱱᱥ ᱫᱚ ᱮᱱᱴᱤᱜᱩᱣᱟ ᱟᱨ ᱵᱟᱨᱵᱩᱰᱟ ᱨᱮᱭᱟᱜ ᱪᱟᱪᱞᱟᱣ ᱛᱟᱞᱢᱟ ᱛᱟᱸᱦᱮ ᱠᱟᱱᱟ, ᱟᱨ ᱑᱙᱘᱑ ᱥᱮᱨᱢᱟ ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱚᱢ ᱱᱚᱣᱟ ᱫᱚ ᱥᱚᱨᱠᱟᱨᱟᱜ ᱢᱟᱹᱪᱤ ᱞᱮᱠᱟᱛᱮ ᱛᱟᱸᱦᱮᱭᱮᱱᱟ ᱾

ᱠᱟᱹᱣᱤᱭᱟᱹᱨᱤ
ᱥᱮᱱᱴ ᱡᱚᱱᱥ ᱞᱮᱡᱟᱨ ᱟᱱᱴᱤᱞᱮᱥ ᱠᱚ ᱢᱩᱸᱫᱽ ᱨᱮ ᱥᱟᱱᱟᱢ ᱠᱷᱚᱱ ᱩᱛᱷᱱᱟᱹᱣ ᱟᱨ ᱢᱟᱨᱟᱝ ᱱᱚᱜᱚᱨᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱱᱚᱸᱰᱮᱱᱟᱜ ᱥᱚᱯᱤᱝ ᱢᱚᱞ ᱟᱨ ᱵᱩᱴᱤᱠ ᱠᱚ (boutiques) ᱞᱟᱹᱜᱤᱫ ᱵᱟᱲᱟᱭᱚᱜᱼᱟ ᱾

ᱥᱮᱱᱴ ᱡᱚᱱᱥ ᱫᱤᱯ ᱨᱮ ᱨᱤᱥᱳᱨᱴ ᱟᱨ ᱠᱨᱩᱡᱽ ᱡᱟᱦᱟᱡᱽ ᱨᱮᱱ ᱧᱮᱧᱮᱞᱤᱭᱟᱹ ᱠᱚ ᱱᱚᱸᱰᱮᱭ ᱥᱟᱹᱜᱩᱱ ᱫᱟᱨᱟᱢ ᱠᱚᱣᱟ ᱡᱟᱸᱦᱟᱭ ᱠᱚᱫᱚ ᱮᱢᱦᱟ ᱨᱮᱭᱟᱜ ᱟᱭᱢᱟ ᱫᱷᱟᱣ ᱱᱚᱸᱰᱮᱱᱟᱜ ᱵᱚᱱᱫᱚᱨ ᱦᱮᱨᱤᱴᱮᱡᱽ  ᱠᱭᱮ ᱟᱨ ᱨᱮᱰᱠᱞᱤᱯᱷ ᱠᱭᱮ ᱨᱮᱠᱚ ᱡᱤᱨᱟᱹᱜᱼᱟ ᱾

ᱥᱚᱦᱚᱨ ᱨᱮ ᱤᱱᱵᱷᱮᱥᱢᱮᱱᱴ ᱵᱮᱝᱠᱤᱝ ᱥᱤᱞᱯᱚ ᱨᱮᱭᱟᱜ ᱵᱷᱟᱜᱮ ᱴᱷᱟᱶ ᱢᱮᱱᱟᱜᱼᱟ ᱾ ᱡᱮᱜᱮᱛ ᱨᱮᱭᱟᱜ ᱢᱩᱬᱩᱛ ᱠᱟᱹᱣᱰᱤ ᱥᱚᱝᱥᱛᱷᱟᱱ ᱠᱚᱣᱟᱜ ᱚᱯᱷᱤᱥ ᱠᱚ ᱥᱮᱱᱴ ᱡᱚᱱᱥ ᱨᱮ ᱢᱮᱱᱟᱜᱼᱟ ᱾

ᱥᱚᱦᱚᱨ ᱨᱮᱭᱟᱜ ᱮᱛᱚᱢᱼᱯᱟᱪᱮ ᱴᱚᱴᱷᱟ ᱨᱮ ᱢᱤᱫ ᱵᱟᱡᱟᱨ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱯᱷᱨᱮᱥ ᱡᱚ-ᱵᱮᱞᱮ, ᱡᱤᱞ ᱟᱨ ᱯᱷᱨᱮᱥ ᱦᱟᱹᱠᱩ ᱠᱚ ᱠᱚ ᱟᱹᱠᱷᱨᱤᱧ ᱠᱚᱣᱟ ᱾

ᱦᱚᱲᱮᱞ

ᱥᱮᱱᱴ ᱡᱚᱱᱥ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱫᱚ ᱮᱱᱴᱤᱜᱩᱣᱟ ᱨᱮᱱ ᱠᱟᱱ ᱜᱮᱭᱟ ᱠᱚ; ᱟᱯᱷᱨᱤᱠᱟᱱ ᱟᱨ ᱤᱣᱭᱩᱨᱚᱯᱤᱭᱟᱱ-ᱟᱯᱷᱨᱤᱠᱟᱱ ᱟᱹᱜᱤᱞ ᱦᱟᱯᱲᱟᱢ ᱨᱮᱱ ᱠᱟᱱᱟ ᱠᱚ ᱾ ᱵᱽᱨᱤᱴᱤᱥ ᱟᱨ ᱯᱚᱨᱛᱩᱜᱤᱡᱽ ᱥᱟᱶᱛᱮ ᱞᱮᱠᱷᱟᱥᱤᱫ ᱤᱭᱩᱨᱚᱯᱤᱭᱟᱱ ᱠᱚᱦᱚᱸ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱫᱚ ᱛᱷᱚᱨᱟ ᱜᱟᱱ ᱞᱮᱵᱷᱟᱱᱛ ᱟᱨᱚᱵ ᱤᱥᱟᱹᱭ ᱢᱮᱱᱟᱜ ᱠᱚᱣᱟ ᱾

ᱥᱚᱨᱠᱟᱨ
ᱥᱮᱱᱴ ᱡᱚᱱᱥ ᱨᱮᱭᱟᱜ ᱯᱷᱮᱠᱴᱚᱨᱤ ᱰᱟᱦᱟᱨ ᱟᱨᱮ ᱨᱮ 'ᱤᱥᱴᱟᱨᱱ ᱠᱮᱨᱤᱵᱤᱭᱟᱱ ᱥᱤᱵᱷᱤᱞ ᱮᱵᱷᱤᱭᱮᱥᱚᱱ ᱚᱛᱷᱚᱨᱤᱴᱤ ᱨᱮᱭᱟᱜ ᱥᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾"Eastern Caribbean Civil Aviation Authority (formerly, The Directorate of Civil Aviation) (Main Offices)." Eastern Caribbean Civil Aviation Authority. Retrieved on 23 December 2012. "Address : Factory Rd City : Saint John's State : Antigua Country : Antigua and Barbuda"

ᱞᱟᱠᱪᱟᱨ
ᱱᱚᱸᱰᱮ ᱮᱱᱴᱤᱜᱩᱣᱟ ᱟᱨ ᱵᱟᱨᱵᱩᱰᱟ ᱢᱤᱭᱩᱡᱤᱭᱟᱢ ᱟᱨ ᱫᱚᱨᱮᱭᱟ ᱠᱟᱹᱨᱤ ᱢᱤᱭᱩᱡᱤᱭᱟᱢ (Museum of Marine Art,) ᱥᱟᱶ ᱟᱭᱢᱟ ᱜᱟᱱ ᱢᱤᱭᱩᱡᱤᱭᱟᱢ ᱢᱮᱱᱟᱜᱼᱟ ᱾
ᱥᱮᱱᱴ ᱡᱚᱱᱥ ᱨᱮᱭᱟᱜ ᱥᱟᱢᱟᱝ ᱥᱮᱫ ᱥᱟᱸᱜᱮ ᱵᱮᱵᱷᱟᱨᱚᱜ ᱥᱮᱨ ᱵᱷᱤᱵᱷᱤᱭᱟᱱ ᱨᱤᱪᱟᱨᱰ ᱥᱴᱮᱰᱤᱭᱟᱢ ᱢᱮᱱᱟᱜᱼᱟ ᱾ ᱱᱚᱣᱟ ᱢᱩᱬᱩᱛ ᱠᱨᱤᱠᱮᱴ ᱠᱷᱮᱞᱚᱸᱰ ᱞᱟᱹᱜᱤᱫ ᱛᱮᱭᱟᱨ ᱟᱠᱟᱱᱟ ᱟᱨ ᱱᱚᱸᱰᱮ ᱜᱮ ᱒᱐᱐᱗ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱦᱩᱭ ᱞᱮᱱᱟ ᱾ ᱥᱮᱱᱴ ᱡᱚᱱᱥ ᱨᱮᱜᱮ ᱮᱱᱴᱤᱜᱩᱣᱟ ᱨᱮᱠᱨᱮᱥᱚᱱ ᱜᱚᱰᱟ, ᱮᱱᱴᱤᱜᱩᱣᱟ ᱟᱨ ᱵᱟᱨᱵᱩᱰᱟ ᱡᱟᱹᱛᱤᱭᱟᱹᱨᱤ ᱥᱴᱮᱰᱤᱭᱟᱢ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱥᱚᱦᱚᱨ ᱨᱮᱭᱟᱜ ᱥᱩᱨᱼᱥᱩᱯᱩᱨ ᱟᱹᱛᱩ ᱫᱚ ᱦᱩᱭᱩᱜ ᱠᱟᱱᱟ ᱥᱮᱱᱴ ᱡᱚᱦᱱᱴᱚᱱ ᱾
ᱦᱚᱭ-ᱦᱤᱸᱥᱤᱫ

ᱢᱩᱬ ᱧᱮᱞ ᱛᱮᱱᱟᱜ ᱠᱚ

ᱦᱮᱡ ᱥᱮᱱ

ᱥᱮᱪᱮᱫ

ᱵᱟᱨᱦᱮ ᱡᱚᱱᱚᱲ


 Street map of St John's Antigua From Paradise Islands (non-commercial site)
 Map of St. John's  at Caribbean-On-Line.com

ᱛᱷᱚᱠ: ᱨᱟᱡᱽᱜᱟᱲ
ᱛᱷᱚᱠ: ᱫᱤᱥᱚᱢ ᱨᱟᱡᱽᱜᱟᱲ

ᱥᱟᱹᱠᱷᱟᱹᱭᱟᱹᱛ